หลังคลอด6สัปดาห์มีอาการปวดท้องน้อยพร้อมมีตกขาวสีเขียวเหมือนหนองมีกลิ่น แต่ไม่คัน มากน้อยตามอาการปวดท้อง ปวดมากก็ออกมาก ปวดน้อยก็ออกน้อย
สวัสดีค่ะ การตกขาวแบ่งเป็น 2แบบ คือตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็นตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นดังนั้นอาการตกขาวร่วมกับอาการปวดท้องน้อยที่เล่ามา คิดว่าอาจมีมดลูกหรืออุ้งเชิงกรานอักเสบนะคะแนะนำให้ ไปพบแพทย์นะคะ หากมีอาการปวด สามารถรับประทานยาพาราเซตามอลบรรเทาอาการได้ค่ะ